## Odluka o imenovanju osoba nadležnih za upravljanje Instrumentom pretpristupne pomoći (IPA)

### NN 34/2008 (26.3.2008.), Odluka o imenovanju osoba nadležnih za upravljanje Instrumentom pretpristupne pomoći (IPA)

# VLADA REPUBLIKE HRVATSKE

**1117**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članaka 4. i 5.
Zakona o sustavu provedbe programa Europske unije i sustavu provedbe projekata
financiranih iz sredstava zajmova i darovnica iz ostalih inozemnih izvora
(»Narodne novine«, broj 58/2006), Vlada Republike Hrvatske je na sjednici
održanoj19. ožujka 2008. godine donijela

## ODLUKU

### O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

Ovom Odlukom imenuju se nacionalni koordinator za Instrument pretpristupne
pomoći IPA (u daljnjem tekstu: program IPA), nacionalni dužnosnik za ovjeravanje
programa IPA, strateški koordinator i osobe nadležne za upravljanje i provedbu
pojedinih komponenti programa IPA i pojedinih prioriteta i mjera u okviru
pojedinih komponenti programa IPA.
Program IPA predstavlja integrirani instrument pomoći u pretpristupnom razdoblju
i sastoji se od pet komponenti: Pomoć u tranziciji i jačanje institucija,
Prekogranična suradnja, Regionalni razvoj (promet, zaštita okoliša, regionalna
konkurentnost), Razvoj ljudskih potencijala i Ruralni razvoj.

II.

Nacionalnim koordinatorom programa IPA imenuje se Hrvoje Dolenec, državni tajnik
Središnjeg državnog ureda za razvojnu strategiju i koordinaciju fondova Europske
unije.

III.

Nacionalnim dužnosnikom za ovjeravanje programa IPA imenuje se Ivana Maletić,
državna tajnica u Ministarstvu financija.

IV.

Strateškim koordinatorom programa IPA za komponente Regionalni razvoj i Razvoj
ljudskih potencijala, imenuje se Nataša Mikuš, zamjenica državnog tajnika
Središnjeg državnog ureda za razvojnu strategiju i koordinaciju fondova Europske
unije.

V.

Osobom nadležnom za upravljanje prvom komponentom programa IPA Pomoć u
tranziciji i jačanje institucija, imenuje se zamjenik državnog tajnika
Središnjeg državnog ureda za razvojnu strategiju i koordinaciju fondova Europske
unije.
Osobom nadležnom za poslove koje u sklopu prve komponente programa IPA Pomoć u
tranziciji i jačanje institucija obavlja Središnja agencija za financiranje i
ugovaranje programa i projekata Europske unije (u daljnjem tekstu: Središnja
agencija), imenuje se Marija Tufekčić, ravnateljica Središnje agencije.

VI.

Osobom nadležnom za upravljanje drugom komponentom programa IPA Prekogranična
suradnja, imenuje se Stanko Janić, državni tajnik u Ministarstvu regionalnog
razvoja, šumarstva i vodnoga gospodarstva.
Osobom nadležnom za poslove koje u sklopu druge komponente programa IPA
Prekogranična suradnja obavlja Središnja agencija, imenuje se Marija Tufekčić,
ravnateljica Središnje agencije.

VII.

Osobom nadležnom za upravljanje i provedbu cjelokupne treće komponente programa
IPA Regionalni razvoj – promet, imenuje se Zdravko Livaković, državni tajnik u
Ministarstvu mora, prometa i infrastrukture.
Osobom nadležnom za poslove koje u sklopu treće komponente programa IPA
Regionalni razvoj – promet obavlja trgovačko društvo HŽ Infrastruktura d.o.o.,
imenuje se Stjepan Bestijanić, predsjednik Uprave HŽ Infrastruktura d.o.o.
Osobom nadležnom za poslove koje u sklopu treće komponente programa IPA
Regionalni razvoj – promet obavlja Središnja agencija, imenuje se Marija
Tufekčić, ravnateljica Središnje agencije.

VIII.

Osobom nadležnom za upravljanje i provedbu cjelokupne treće komponente programa
IPA Regionalni razvoj – zaštita okoliša, imenuje se prof. dr. sc. Nikola
Ružinski, državni tajnik u Ministarstvu zaštite okoliša, prostornog uređenja i
graditeljstva.
Osobom nadležnom za poslove koje u sklopu treće komponente programa IPA
Regionalni razvoj – zaštita okoliša obavlja Ministarstvo regionalnog razvoja,
šumarstva i vodnoga gospodarstva, imenuje se Zdravko Krmek, državni tajnik u
Ministarstvu regionalnog razvoja, šumarstva i vodnoga gospodarstva.
Osobom nadležnom za poslove koje u sklopu treće komponente program IPA
Regionalni razvoj – zaštita okoliša obavlja Fond za zaštitu okoliša i energetsku
učinkovitost, imenuje se Vinko Mladineo, direktor Fonda za zaštitu okoliša i
energetsku učinkovitost.
Osobom nadležnom za poslove koje u sklopu treće komponente programa IPA
Regionalni razvoj – zaštita okoliša obavljaju Hrvatske vode, imenuje se Siniša
Širac, zamjenik direktora Hrvatskih voda.
Osobom nadležnom za poslove koje u sklopu treće komponente programa IPA
Regionalni razvoj – zaštita okoliša obavlja Središnja agencija, imenuje se
Marija Tufekčić, ravnateljica Središnje agencije.

IX.

Osobom nadležnom za upravljanje i provedbu cjelokupne treće komponente programa
IPA Regionalni razvoj – regionalna konkurentnost, imenuje se Tajana Kesić Šapić,
državna tajnica u Ministarstvu gospodarstva, rada i poduzetništva.
Osobom nadležnom za poslove koje u sklopu treće komponente programa IPA
Regionalni razvoj – regionalna konkurentnost obavlja Ministarstvo znanosti,
obrazovanja i športa, imenuje se prof. dr. sc. Dražen Vikić -Topić, državni
tajnik u Ministarstvu znanosti, obrazovanja i športa.
Osobom nadležnom za poslove koje u sklopu treće komponente programa IPA
Regionalni razvoj – regionalna konkurentnost obavlja Ministarstvo regionalnog
razvoja, šumarstva i vodnoga gospodarstva, imenuje se Stanko Janić, državni
tajnik u Ministarstvu regionalnog razvoja, šumarstva i vodnoga gospodarstva.
Osobom nadležnom za poslove koje u sklopu cjelokupne treće komponente programa
IPA Regionalni razvoj – regionalna konkurentnost obavlja Središnja agencija,
imenuje se Marija Tufekčić, ravnateljica Središnje agencije.

X.

Osobom nadležnom za upravljanje i provedbu cjelokupne četvrte komponente
programa IPA Razvoj ljudskih potencijala, imenuje se Vera Babić, državna tajnica
u Ministarstvu gospodarstva, rada i poduzetništva.
Osobom nadležnom za poslove koje u sklopu četvrte komponente programa IPA Razvoj
ljudskih potencijala obavlja Ministarstvo zdravstva i socijalne skrbi, imenuje
se Dorica Nikolić, državna tajnica u Ministarstvu zdravstva i socijalne skrbi.
Osobom nadležnom za poslove koje u sklopu četvrte komponente programa IPA Razvoj
ljudskih potencijala obavlja Ministarstvo znanosti, obrazovanja i športa,
imenuje se Želimir Janjić, državni tajnik u Ministarstvu znanosti, obrazovanja i
športa.
Osobom nadležnom za poslove koje u sklopu četvrte komponente programa IPA Razvoj
ljudskih potencijala obavlja Hrvatski zavod za zapošljavanje, imenuje se Ankica
Paun Jarallah, ravnateljica Hrvatskog zavoda za zapošljavanje.
Osobom nadležnom za poslove koje u sklopu četvrte komponente programa IPA Razvoj
ljudskih potencijala obavlja Agencija za strukovno obrazovanje, imenuje se Ivan
Šutalo, ravnatelj Agencije za strukovno obrazovanje.

XI.

Osobom nadležnom za upravljanje petom komponentom programa IPA Ruralni razvoj,
imenuje se Josip Kraljičković, državni tajnik u Ministarstvu poljoprivrede,
ribarstva i ruralnog razvoja.
Osobom nadležnom za poslove koje u sklopu pete komponente programa IPA Ruralni
razvoj obavlja Ministarstvo poljoprivrede, ribarstva i ruralnog razvoja,
organizacijska jedinica zadužena za tržišnu i strukturnu potporu u
poljoprivredi, imenuje se Srećko Selanac, pomoćnik ministra poljoprivrede,
ribarstva i ruralnog razvoja.

XII.

Nacionalni dužnosnik za ovjeravanje programa IPA i osobe nadležne za upravljanje
i provedbu pojedine komponente programa IPA zaključivat će sporazum o provedbi
kojim će se detaljno urediti pojedinačna zaduženja.

XIII.

Stupanjem na snagu ove Odluke prestaje važiti Odluka o imenovanju osoba
nadležnih za upravljanje Instrumentom pretpristupne pomoći (IPA) (»Narodne
novine«, br. 18/2007, 82/2007 i 24/2008).

XIV.

Ova Odluka stupa na snagu danom objave u »Narodnim novinama«.
Klasa: 400-01/05-02/01
Urbroj: 5030105-08-3
Zagreb, 19. ožujka 2008.

Predsjednik
**dr. sc. Ivo Sanader, v. r.**

Odluka, NN 34/2008-1117
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)